इन 5 भारतीय बल्लेबाजों ने दक्षिण अफ्रीका के खिलाफ टेस्ट में बनाए हैं सबसे अधिक रन, विराट भी किया है कमाल
भारत और दक्षिण अफ्रीका के बीच पहला टेस्ट मैच साल 1992 में खेला गया था। उस वर्ष इन दोनों टीमों के बीच 4 मैचों की टेस्ट सीरीज खेली गई थी, जिसमे साउथ अफ्रीका ने 1-0 से जीत दर्ज किया था। टीम इंडिया दुनिया के कई देशों में टेस्ट सीरीज जीतने का कारनामा कर चुकी है, लेकिन साउथ अफ्रीका में ऐसा करने में असफल रही है। लेकिन भारतीय बल्लेबाजों ने दक्षिण अफ्रीका के खिलाफ खूब रन बनाए हैं। इसी वजह से आगे हमने उन 5 भारतीय बल्लेबाजों के बारे में बताया है जिन्होंने साउथ अफ्रीका के खिलाफ टेस्ट क्रिकेट में जबरदस्त बल्लेबाजी करते हुए सबसे अधिक रन बनाए हैं।
1. सचिन तेंदुलकर
भारतीय क्रिकेट टीम के पूर्व महान बल्लेबाज सचिन तेंदुलकर साउथ अफ्रीका के विरुद्ध कुल 25 टेस्ट मैचों की 45 पारियों में बल्लेबाजी की है। उस दौरान उन्होंने 42.46 की औसत से 1741 रन बनाए हैं जिसमें 7 शतक और 5 अर्द्धशतक भी शामिल है। इस टीम के खिलाफ टेस्ट में सचिन का सर्वाधिक स्कोर 169 रन है।
2. वीरेन्द्र सहवाग
टीम इंडिया के पूर्व सलामी बल्लेबाज वीरेन्द्र सहवाग साउथ अफ्रीका के विरुद्ध 15 टेस्ट मैचों की 25 पारियों में बल्लेबाजी की है जिसमे उन्होंने 50.23 की औसत से 1306 रन बनाए हैं। उस दौरान सहवाग ने 5 शतक और दो अर्द्धशतक लगाए हैं तथा उनका सर्वाधिक स्कोर 319 रन है।
3. राहुल द्रविड़
साउथ अफ्रीका के खिलाफ टेस्ट क्रिकेट में राहुल द्रविड़ ने भी अच्छी बल्लेबाजी की है, उन्होंने 21 मैचों की 40 पारियों में 33.83 की औसत से 1252 रन बनाए हैं। उस दौरान द्रविड़ ने दो शतक और 5 अर्द्धशतक लगाए हैं, वहीं दक्षिण अफ्रीका के खिलाफ उनका सबसे बड़ा स्कोर 148 रन है।
4. विराट कोहली
रन मशीन के नाम से मशहूर विराट कोहली दक्षिण अफ्रीका के खिलाफ 12 टेस्ट मैचों की 20 पारियों में 59.72 की औसत से 1075 रन बनाए हैं, जिसमे 3 शतक और 3 अर्द्धशतक शामिल है। उस दौरान कोहली का सबसे बड़ा स्कोर 254 रन रहा है।
5. वीवीएस लक्ष्मण
वीवीएस लक्ष्मण ने भी साउथ अफ्रीका के खिलाफ टेस्ट क्रिकेट में अपना जलवा दिखाया है, उन्होंने इस टीम के विरुद्ध 19 मैचों की 31 पारियों में 37.53 की औसत से 976 रन बनाए हैं जिसमे एक शतक और 6 अर्द्धशतक शामिल है। दक्षिण अफ्रीका के खिलाफ टेस्ट क्रिकेट में वीवीएस लक्ष्मण का उच्चतम स्कोर 143 रन है।
awa_Deva awa_Deva awa_Deva awa_Deva awa_Deva awa_Deva bho_Deva awa_Deva mar_Deva awa_Deva hne_Deva awa_Deva